CELEX: 62013TN0074
Language: da
Date: 2013-02-07 00:00:00
Title: Sag T-74/13: Sag anlagt den 7. februar 2013 — Al-Tabbaa mod Rådet

23.3.2013   
            
            
               DA
            
            
               Den Europæiske Unions Tidende
            
            
               C 86/28
            
         Sag anlagt den 7. februar 2013 — Al-Tabbaa mod Rådet
   (Sag T-74/13)
   2013/C 86/47
   Processprog: engelsk
   
      Parter
   
   
      Sagsøger: Mazen Al Tabbaa (Beirut, Libanon) (ved barrister M. Lester og solicitor G. Martin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2012/739/FUSP af 29. november 2012 om restriktive foranstaltninger over for Syrien og om ophævelse af afgørelse 2011/782/FUSP (EUT L 330, s. 21) annulleres, for så vidt som de vedrører sagsøgeren.
            
         
               —
            
            
               Rådets gennemførelsesforordning (EU) nr. 1117/2012 af 29. november 2012 om gennemførelse af artikel 32, stk. 1, i forordning (EU) nr. 36/2012 om restriktive foranstaltninger på baggrund af situationen i Syrien (EUT L 330, s. 9) annulleres, for så vidt som de vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Med det første anbringende har sagsøgeren gjort gældende, at sagsøgte har foretaget en åbenbart fejlagtig vurdering af de faktiske omstændigheder ved at beslutte at anvende de omhandlede restriktive foranstaltninger på sagsøgeren og ved at anse kriterierne for opførelse på listen for opfyldt.
            
         
               2)
            
            
               Med det andet anbringende har sagsøgeren gjort gældende, at sagsøgte har undladt at give sagsøgeren en tilstrækkelig og passende begrundelse for at være blevet omfattet af de anfægtede foranstaltninger.
            
         
               3)
            
            
               Med det tredje anbringende har sagsøgeren gjort gældende, at sagsøgte har tilsidesat sagsøgerens grundlæggende ret til et forsvar og retten til en effektiv domstolsprøvelse.
            
         
               4)
            
            
               Med det fjerde anbringende har sagsøgeren gjort gældende, at sagsøgte ubegrundet og uforholdsmæssigt har tilsidesat sagsøgerens grundlæggende rettigheder, navnlig hans ejendomsret og ret til at drive virksomhed, til beskyttelse af hans gode navn og rygte og til privatliv og familieliv.